Konrad Jażdżewski

Konradas Jaždževskis (, 1906 m. lapkričio 23 d. Klučborkas – 1985 m. balandžio 21 d. Lodzė) – lenkų archeologas.

 Biografija 
1930 baigė Poznanės universitetą. 1983 m. Lenkijos mokslų akademijos narys.

1930-1944 m. dirbo Varšuvos archeologijos muziejuje. 1945-1972 m. Lodzės universiteto Archeologijos katedros vedėjas, 1945-1979 m. ir Lodzės archeologijos ir etnografijos muziejaus direktorius; 1945 m. profesorius.

 Mokslinė veikla 
Vadovavo archeologijos ekspedicijoms; svarbiausi kasinėjimai Kujavijoje – tyrė neolito kapinynus, Gdanske ir prie Vartos. Populiarino archeologiją.

 Bibliografija 
 Slavų priešistorės atlasas (Atlas do pradziejów Slowian), 2 d., 1948-1949 m.
 Ankstyvųjų viduramžių Gdanskas kasinėjimų duomenimis (Gdańsk wczesnośredniowieczny w świetle wykopalisk), 2 leid. 1961 m.
 Senovės tautos ir vietos: Lenkija (Ancient Peoples and Places: Poland), 1965 m.
 Vidurio Europos priešistorė (Pradzieje Europy Środkowej), 1981 m.

 Šaltiniai 

Kategorija:Lenkijos archeologai
Kategorija:Lenkijos muziejininkai
Kategorija:Lenkijos mokslų akademijos nariai
Kategorija:Muziejų direktoriai